આ આખાએ પ્રકરણમાં પોલીસ ની ધરાર નિષ્ફળતા દ્રષ્ટિ ગોચર થાય છે. કેંડલ માર્ચની મંજૂરી આપ્યા પછી ટોળાને કાબુમાં લેવાની તેમની નિષ્ક્રિયતા ને કારણે માલ-મિલકતને ખૂબજ નુકશાન થયું. ઉહાપોહ થવાનો છે તેવું જાણવા છતાં કોઈ ઠોસ પગલાં ન ભરવા અને પ્રદર્શન કરનારને રોકવામાં પોલીસ તંત્ર સરેઆમ નિષ્ફળ જતું જણાયું છે. પાટીદાર, ઠાકોર, ઉના કાંડ વગેરે આંદોલન, ખેડૂત કે દલિત આંદોલન વખતે સરકારે જે સખ્ત પગલાં લે છે તેવું દેખાયું નહીં. વ્હાટ્સેપ, ફેસબૂક વગેરે જેવા સોસિયલ મીડિયામાં ગુજરાત સરકાર તથા પોલીસ ની કામગીરી ની ખૂબ ભારે ટીકાઓ થઈ. બી.એસ.એફ., આર.એ.એફ. કે વધુ સ્થાનિક પોલીસ સહિત, પેરા-મિલીટરી ફોર્સ તોફાનોના બીજા દિવસે ઉતરવાનો શો અર્થ છે? જાહેર સંપતિ, મોલ, દુકાનો, નિર્દોષ પ્રજાજનોને બચાવવામાં અને પ્રજાને સુરક્ષા બક્ષવાનું નવી સરકારનું વલણ, અજબ-ગજબનું અને સંદિગ્ધ જણાઈ આવ્યું.